JohanHeinsen/ENO huggingface dataset:
Aalborg Stiftstidende, 1838-08-30
J den slesvigske Stænderforsamling er det med 27 mod 13 St. bestemt, ikke at nedsætte en Committee over den Deputerede Berwalds Forslag, at indgive en Petition om Overdragelsen af den slesvigeholsteenske Landdags forfatningsmæssige Skattebevillingsret til en forenet slesvig holst. Stænderforsamling. Ligeledes erklærede Forsamlingen sig med 26 St. imod Nedsættelsen af en Committee over Lorentzens Forslag om at adskille Danmark og Hertugdommernes Finantser fra hinanden, samt overdrage Forvaltningen af Hertugdommernes Finantser til en ansvarlig Finantsdirecteur. -
Aalborg Stiftstidende, 1838-08-30
Under Forhandlingerne og førstnævnte Sag fortalte Hertugen af Augustenborg et Rygte om Deputeret Lorenzen fra Haderslev, angaaende en Skrivelse fra denne til en Kjøbmand i Sønderborg om en Petition. Lorenzen svarede, at det syntes at blive Mode, personligt at angribe enkelte Medlemmer i Forsamlingen. Fandt Hans Durchl. Noget at dadle i hans Adfærd udenfor Forsamlingen, burde han som Mand af Ære træde op med Beviser, men ikke med Rygter, som han ikke kunde sætte Noget imod. Hiint Rygte, som understøttedes med et Vidnesbyrd af den Deputerede for Sønderborg, har imidlertid, som man seer af et Brev til Præsidenten, Etatsr. Falck fra Borgerrepræsentanterne i Sønderborg, været ugrundet. Brevskriverne fortælle, hvorledes det virkelig er gaaet til med Petitionerne, og beklage, at deres Deputerede første Gang har hævet sin Rost i Forsamlingen for at vidne mod sin Medborgere om et Rygte, som kun kan være fortalt ham af en Sælgekone eller en Sladdersøster.
Aalborg Stiftstidende, 1838-08-30
Fra Flensborg, Haderslev og Apenrade er der, ligesom fra Kiel, sendt Takadresser til de 12 Mænd, der have stemt forSkattebevillingsretten. Det er næsten lutter anseete og dannede Mænd, hvoriblandt agtede Embedsmænd, der have undertegnet dem, og man vil ikke kunne sige, at de ikke vidste hvad de underskrev. I Adressen fra Apenrade hedder det blandt Andet: "Dybt og smerteligt har Virkeligheden grebet os; thi vor Tillid til Folkets Repræsentanter er brudt, fordi Majoriteten har undladt at gjøre den Ret, som Jngen kan bestride, gjældende for Thronen.
Aalborg Stiftstidende, 1838-08-30
J Randers Avis Nr. 117 læses et lige saa uanstændig som absurd Inserat, dat. Skrydebanen, underskrevet, Sauergreisk, til Hr. Syskind og andre Kinder, i Anledning af hans Jndrykkelse i Jyllandsposten Nr. 237, og som det høiligt forundrer os, en saa veltænkende Redacteur, som Randers Avisens, har villet indrømme Plads i sit Blad. Under et Tordenveir den 21de ds. slog Lynilden ned i den til Gaarden Bramslykke under Grevskabet Christiansholm paa Lolland hørende Ladebygning, der aldeles afbrændte. Forpagteren Hr. Neergaard, der netop havde faaet den sidste Rest af sin Rughøst i Huus, leed et betydeligt Tab, da henved 300 Tdr. Rug aldeles opbrændte. (Loll. Falst. Av.)
Aalborg Stiftstidende, 1838-08-30
Aalborg, 30te Aug. Festmaaltidet paa Compagnihuussaalen til Ære for Commissarius og de Deputerede udmærkede sig ikke mindre ved sit gode Arrangement, end ved den behagelige, velvillige Tone, der fremberskede i hele Forsamlingen. Deeltagernes Antal, som var temmelig stort, indbefattede ogsaa flere af Omegnens og Oplandets Deputerede ved Stænderforsamlingen. Blandt de udbragte Skaaler vare følgende: "For Kongen, ved Cancellie., Borgmester Mørch,, for Ørsted, ved Toldcasserer Thorbrøgger, for Stænderinstitutionen" ved Kjøbmand Ferslew, for Aalborgs Deputeredel, ved Procurator Møller; for Aalborgs Jndvaanere, der havde beæret ham med Valg til Stænderforsamlingen, ledsaget af en Tale, ved Stænderdeputeret, Etatsr. Brink-Seidelin; for den Yndest og Velvillie, han har nydt saavel af Militaire som Civile, ved Conferentsr. Ørsted; for Nørrejyllands Stænderdeputerede, ved Statsr. Brink-Seideling for Handel og Søfarts Flor, ved Cancellie., Byfoged Wølfferdt, for Stænderforsamlingen i Roeskilde, for Ørsted, som den Mand, der ogsaa der skulde virke, og for Professor Schouw, som trende Gange havde beklædt Præsidentstolen i Stænderforsamlingen, ved Stiftsprovst, Dr. Hald; for den danske Bondestand, ved Propriet. Nyholm; for Kunst og Videnskab og deres Repræsentanter, Thorvaldsen og Hans Christian, Ørsted, ved Overauditeur, Byfoged Lassen. Conferentsr. Ørsted udbragte en Skaal for Aalborgs Handel og Skibsfart, som han vel vidste ikke havde været gunstig i de senere Aar, men om hvilken han haabede, at den ved de Handlendes Driftighed kunde hæve sig igjen. (Meddeelt.)
Aalborg Stiftstidende, 1838-08-30
Handels- og Skibsefterretninger. Canning, Capitain Lyster, af og fra Aalborg, den 15de de ank. til Vlie.
Aalborg Stiftstidende, 1838-08-30
Hostberetningerne lyde atter gunstigere. Fra Jtzehoe skrives under 22de d., at de nuværende høie Kornpriser snart maae dale, thi, skjøndt Kornet vel alt har lidt af den vedholdende Regn, saa er dog efter Veirligets sidste Tilstand ingen grundet, Anledning til Bekymring for, at de nærværende Priser skulle holde sig. Jsær er Rugen kommen godt ind og de, som have speculeret paa høie Rugpriser, ville vist faae følelige Smæk. -
Aalborg Stiftstidende, 1838-08-30
Fra Rhinegnen ere Efterretningerne ikke saa tilfredsstillende.
Aalborg Stiftstidende, 1838-08-30
Vinterkornet og Rapsen har endnu ikke kunne bjerges og Sommerkornet er gaaet i Leie. En stor Deel er ogsaa bleven bedærvet af Regnen. - Fra det Baierske har man derimod at ter bedre Efterretninger, og især er den nordlige Deel bleven velsignet med en rig Afgrøde. Clarence, Møller af Aalborg, er d. 2de d. ankommen paa Kjøbenhavns Rhed fra Petersborg.
Aalborg Stiftstidende, 1838-08-30
Den 27de Ds. ankom til Kbhvn, 2 af Jern byggede Dampskibe, af hvilke det ene, det for Keiseren af Rusland bestemte Skib Nefges", Capt. Wishart, blev bugseret af det andet, Lancathire, Cpt. Brown; de havde forladt London den 20de ds. Nefges" stikker kun 2 1/2 Fod. (Holst.)
Aalborg Stiftstidende, 1838-08-30
Skibet De 4 Søstre, Clemmensen, fra Hull bestemt til Ribe med Kalksteen, er, efterat være strandet paa Rifshorn og været nødsaget til at kaste næsten hele Ladningen overbord, ved Hjælp fra Land atter bragt af og indkommen til Fans. (S. B.)
Aalborg Stiftstidende, 1838-08-30
Reisende. Ank. (hos Petersen: Baron Juul til Refs, Krigst. Rosendahl med Familie fra Kolding; Komdene. Madsen og Nielsen fra Lemvig. (Hos Brünes Kammerh., Amtmand, Ridder Graah fra Hjørring; By- og Herredsfoged Lynge, Kbd., Agent Kold og Pastor Tetens fra Nibe, Kbd. Albertini fra Hamburg; Fru Opitius og Md. Reith fra Kokkedal. Afgaaede med Daqv. Til Horsens: Jfr. Oxholm. Til Aarh.: Capit. Galthen; Komd. Galthen; Mad. Kiær, Handelsf. Engelsen. Til Rand: Søren S. Waast. Døde. Kbhvn. Directionsbud og Controlleur ved det kgl. Theater M. Nielsen, 43 A.; Skræddermester L. W. Par dun; Kirstine Wibe, f. Johnsen, 49 A. Langaa: Kjerstine Ove, f. Bay, 55 A. Louisenhøi. Harald Jsaachsen, 22 A.
Aalborg Stiftstidende, 1838-08-30
Bekjendtgjørelser. At den sædvanlige aarlige Oprensning af Peder Barkes= og Klokkestoberaaerne agtes paabegyndt Mandagen den 3die September og følgende Dage, bekjendtgjøres herved for den østre Deel af denne Byes Jndvaanere. Aalborg Kæmmercontoir, den 30te August 1838. Wulff. Efterlyses.
Aalborg Stiftstidende, 1838-08-30
en ganske ny Parapluie, som enten siden sidste Torsdag er udlaant eller maaske af Jfr. Hansen fra Frederikshavn, er forglemt et Sted i Byen. Green.
Aalborg Stiftstidende, 1838-08-30
Fyrværkeriet. bliver, formedelst det ustadige Veir, udsat til i Morgen, Aften og da begyndes Kl. 8.
Aalborg Stiftstidende, 1838-08-30
Da vort musikalske Leiebibliothek tæger faa Abonnenter, agte vi at ophæve samme fra 13de November d. A., til hvilken Tid De, som have Musikalier fra os, ombedes at remittere disse. Lorenzen. Satterup.
Aalborg Stiftstidende, 1838-08-30
En Vognlygte er tabt paa Veien fra Lundbye Krat til Aalborg, for dens Tilveiebringelse loves en Douceur. Man behager at melde sig paa Bogtrykkeriet.
Aalborg Stiftstidende, 1838-08-30
Ny Rughalm kan kjøbes billig hos Selgen Bierring. J Tirsdags Aftes er tabt en Sko. Finderen bedes aflevere den paa Stiftsbogtrykkeriet.
Aalborg Stiftstidende, 1838-08-30
Røgede Mariager Flynder udsælges fra N. Sødrings Kjælder. Creatur-Been kjöbes af J. M. Cohen.
Aalborg Stiftstidende, 1838-08-30
Tirsdagen den 18de Septbr. næstkommende, Formiddag Kl. 11, bliver paa Hellum Hindsted Herreders Thingsted i Bælum afholdt en Skiftesamling i Boet efter Gaardmand Jesper Nielsen af Rygaard i Due Sogn, Hinsted, Herred; hvilket herved i Overeensstemmelse med Pl. 21de April 1824 bekjendtgjøres til Efterretning for Creditorer, og Arvinger. Nørgaard, den 27de August 1838. Hvass.
Aalborg Stiftstidende, 1838-08-30
Det Huusmand Knud Jensen Weiles Fallitbo tilhørende Sted i Nørre-Sundby bliver herved stillet til offentlig Auction saaledes: 1ste Auction Løverdagen den 1ste September, 2den Auction Løverdagen den 8de September, 3die Auction Løverdagen den 15de September, hver Dags Formiddag Kl. 10. - De tvende første Auctioner afholdes paa Aalborg Raadstue og tredie Auction i Stedet selv i Nørre-Sundby. De Salget vedkommende Documenter ville blive fremlagte ved Auctionen. - Thi ville Liebhabere behage at indfinde sig ovennævnte Tid og Sted. Aalborg Byfoged- og Birkedommer=Contoir, den 25de August 1838. Wølfferdt.
Aalborg Stiftstidende, 1838-08-31
Gudstjeneste. Tolvte Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst, Dr. Hald; til Aftensang Hr. Pastor Fogh. - J Sønder-Tranders Kirke Kl. 3 Hr. Pastor og L. - J Hospitalet Kl. 3 Hr. Pastor Boesen.
Aalborg Stiftstidende, 1838-08-31
Udlandet. (Posten sydfra ankom idag Formiddag Kl. 101.)
Aalborg Stiftstidende, 1838-08-31
Spanien. Dronningens Tropper have taget Morella med Storm og gjort hele den carlistiske Besætning til Krigsfanger. - J Madrid er Tingenes Stilling den samme. Regjeringen er baade forlegen for Credit og Penge. -J Andalusien befrygtede man nye Uroligheder. Frankrig. Hertuginden af Orleans's Nedkomst har endnu ikke fundet Sted, uagtet man alt i Paris's Gaader har falbudt den nye Thronfølgers Portrait med nøiagtig Beskrivelse af alle Omstændighederne ved hans Fødsel. - Sø udrustningerne i Toulon, Brest og Cherbourg blive paaskyndede ved telegraphiske Depescher og mange permitterede Officerer indkaldte. - Et Rygte fra Algier om Abdeel=Ka ders Død stadfæster sig, men man kjender endnu ikke de nærmere Omstændigheder. Efter et Brev fra Constantine skal Abdeel=Kader være bleven overvunden i en hidsig Træfning af Herskeren i Ain Maide og bleven dødeligt saaret af en Kugle i Brystet. En stor Deel af hans Armee var omkommen af Tørst i Ørkenen og en Afdeling ved Grændse ørkenen løben fra hinanden.
Aalborg Stiftstidende, 1838-08-31
Til Paris var den 22de indtruffen en Coureer fra Berlin med saa vigtige Depescher, at Grev Mols øieblikkelig overbragte dem til Kongen. Versten synes ikke at frygte et Brud med de mægtige Britter. Gesandten Mac Neil tøvede med sin Afreise i Haab om at man vilde søge at berolige ham og forandre hans Beslutning, men han tog feil og har virkelig forladt Persien samt opfor at alle engelske Officerer og Embedsmænd til at gjøre det Samme. For han forlod Leiren har Gesandten afsendt Oberst Tobd med en Mission til Jndien, som neppe vil blive ligegyldig Tilskuer ved de forefaldne Begivenheder og maaskee snart ødes til at træde op mod Schaben, der venter Forste og fra Provindserne for at prove en Hovedstorm paa Herat, hvilken imidlertid neppe vil lykkes ham, da hans Armee er i en daarlig Forfatning og lider Mangel paa det Allernødvendigste.
Aalborg Stiftstidende, 1838-08-31
Middelhavet. Den tyrkiske Flaade under Capudan Pascha er loden ind til Smyrna og bleven modtaget med de sædvanlige Salutskud saavel fra Landbatterierne som fra de fremmede Krigskibe. Flaaden bestaaer af 19 Seilere, hvoraf 5 Linieskibe. - Paschaen af Ægypten gjør endnu alvorlige Miner. Hans Krigskibe, som krydse udenfor Alexandrien, skulle have erholdt befaling til at begive sig videre for at opsøge den den tyrkiske Flaade. - Den engelske Flaade under Admiral Stopford var ankommen til Malta, men formodedes snart at ville gaae tilsøs igjen for at have et vaagent Øie med den ægyptiske Flaades Bevægelser.
Aalborg Stiftstidende, 1838-08-31
Norge. Der fattes her i denne skjønne Aarstid - skrives fra Christiania under 14de d. - ikke paa Englændere, som jage i Bjergskovene eller fiske i Floderne og Søerne.
Aalborg Stiftstidende, 1838-08-31
For Øieblikket ligger et det brittiske Yacht-Selskab tilhørende Lystfartøi i vor Havn, hvilket har flere agtværdige Mænd, men ingen Marqvis af Waterford, ombord. Jblandt de Reisende udmærker sig den, den unge russiske Fyrst Korschhuten ledsagende Mentor, Hr. Bonnet, ved en paafaldende Lighed, med Napoleon, der strax ved hans første Optræden fængslede Alles Blikke. - Den yndede Digter og Forfatter af den kronede norske Nationalsang, H. Bjerregaard, er bleven udnævnt til Assessor i Høiesteret.
Aalborg Stiftstidende, 1838-08-31
Fædrelandet. Kjøbenhavn, den 28de August. J Nyt Magazin for Kunstnere og Haandværkere har Professor Ursin anmeldt tvende Afhandlinger: "J. Wilkens Sukkerfabricationen af Hvidebeder i det Smaa" og Runkelroesukkers Tilvirkning af Hr. Fr. Bernhardt i Aalborg, som begge ere indførte i Halds Tidsskrift for Landsekonomiel, 7de Bs. 1ste H. Af denne Anmeldelse sees, at Runkelroesukkerets Fabrication, hvortil store Fabrikanlæg for ansaaes nodvendige, nu sandsynligviis vil kunne bringes i nær Forbindelse med Landvæsenet, nemlig indrettes saa simpelt, at selv i det mindre Landbrug de Roer, der dyrkes paa en Deel af de samme tilhørende Jorder, kunne behandles af Huusmoderen, der jo maa foretage sig saa mange forskjellige Arbeider, der mindre egentlig høre til Landbruget. Prof. Ursin har i Aalborg seet en Prøve af Sukker, som Hr. Brygger Bernhardt har kogt af Roer, som han selv har avlet, i sædvanlige Huusholdningskar, og hensat til Afdrypning i en sædvanlig Leer-Sukkerform, og som var af en saadan Beskaffenhed, at det til sædvanlig Huusbrug kunde aldeles træde i Stedet for almindelig godt raffineret Pudder. sukker. De dertil nødvendige Apparater, en Rivemaskine med Saugblade og en Presse med Jernskrue, udførte efter Beenhardts Anviisning, koste tilsammen 140 Rbdlr.; men den er vel muligt, at de kunne haves for bedre Kjøb, eller endog erstattes af andre, om ogsaa mindre fuldkomne Redskaber. Nivemaskinen kan desuden anvendes som Kartoffelriver og Pressen som Mostpresse. En saadan Tilvirkning i Huusholdningen maa vel være ufuldkommen i Sammenligning med den fabrikmæssige, men har paa den anden Side flere Fordele, idet Transporten af Roerne næsten aldeles spares: en Arbeidstid, som maaskee ellers ikke lod sig fordeelagtigen anvende, kan bruges dertil; Levningerne af de afpressede Roer kunne paa Stedet anvendes til Qvægfoder, og Huset uden nogen mærkelig Pengeudgift forsynes med Sukker. Ursin beklager, at Bernhardts Tilbud, at give praktisk Underviisning i Sukkerkogning, ikke er bleven afbenyttet. For endmere at bevirke og fremme en hurtig og fuldstændig Oplysning om Aarsagen til den frygtelige Jldebrand hos Gjæstgiver Nielsen i Frederiksberg Byes Smallegade, udlove følgende Grundeiere i Frederiksberg By, Handelsgartner, Koch, Lysestøberieier Plockross, Secretair Frost, Jngenieurkapitain Jacobsen, Agent og Ridder Selmer, Vare mægler Eskildsen, Generalkrigscommissair Neergaard, Cancellieraad Bahneberg og Hr. Nansen, en Belønning af 200 Rbd. til Den, der kan give factiske Oplysninger, som kunne føre til det tilsigtede Maal. Samme Belønning udlover Generalkrigscomm. Neergaard til Den, der kan tilveiebringe fuldkommen juridisk Vished om Aarsagen til den nogle Maaneder tidligere stedfundne Jldløs i hans Udhuse, der grændsede umiddelbart til Nielsens Sted. Tillige loves Den, der blot kan give Oplysninger, der lede paa yderligere Spor om Jldens Aarsag, en passende Belønning uden derved at paadrage ham noget videre Ansvar.
Aalborg Stiftstidende, 1838-08-31
Grosserer W. L. Wallich Fader til den bekjendte Dr. Wallich, Superintendent ved den engelske botaniske Have i Calcutta) feirer med sin Kone idag en saare sielden Fest, nemlig i Anledning af deres 60de Bryllupsdag.
Aalborg Stiftstidende, 1838-08-31
En Søster til den bekjendte svenske Fabrikør Ekenmark er ankommen hertil og agter at give Underviisning i Huus vævning efter en hidtil ukjendt og fattelig Methode, som især har det Fortrin, at den, uden at udfordre det ellers sædvanlige Antal Redskaber, hurtigt og let bibringer selv yngre Fruentimmer paa 13 a 14 Aar tillige Færdighed i de større Tamast=Mønstre, i en ny Sort faconnerede Gulvmaatter, i Navnes, Devisers og Blomsters Jndvævning i simplere Dækketøi osv. Betalingen for det hele Cursus, som vil vare en 6 a 8 Uger, er 20 Rbd. for Elev.
Aalborg Stiftstidende, 1838-08-31
I Adresseavisen tilbyder gen Opfinder, imod en passende Douceur, at overdrage til een Lysthavende gen ny Opfindelse, som frembringer en af de uundværligste Fornødenheder, og indbringer Fabrikanten 9 til 100 pCt. Fordeel." J st. Gronnegade Nr. 254 meddeles nærmere Underretning.
Aalborg Stiftstidende, 1838-08-31
Hamborg Borscours, 28de Aug. Bordeaux 189 1/2. Petersborg 91. London k. S. 13 Mk. 9. Madrid 16. Lissabon, 18. Amsterd. k. S. 35, 8d. Spec. 3 pCt. Agio. Louis= 6 Frederiksdorer 11 Mk. 2 1/2 s. i Bco.
Aalborg Stiftstidende, 1838-08-31
Provindsialberetninger. Aarhuus, 30te August. Den store Brandtiske Arv synes atter at vige tilbage i Fictionernes Verden, og de deilige 800,000 Franker ville saaledes neppe endnu giæste os med deres længe forventede Besøg. Efter de fra Paris indhentede Underretninger skal man paa paalidelige Steder aldeles Jntet vide om denne Arv, og det hele Røre, der ved enkelt Mand paaner bragt i denne Sag, synes nærmest at smage efter Project, mageri. En god Trøst for de i deres nye Forventninger skuffede Arvinger, hvoraf de nærmeste ere bosatte i Randers-Egnen, bliver det imidlertid, at disse størstedelen allerede høre til de af Skjæbnen særdeles Begunstigede, hvis pecuniaire Velfærd altsaa ikke behøver at baseres paa luftige Forhaabninger. Nanders, 30te August. Jfjor Sommer blev der paa herværende Skibsbyggeplads lagt Kjølen til en Brig, som Handelshuset P. H. Ree & Co. havde bestemt at lade bygge af den her hosatte, duelige Skibsbygmester Hr. Langeland, en Elev af den i Faget fordeelagtig bekjendte Hr. Bonnesen i Aarhuus. Siden den Tid er Værket stadig skreden frem, og mange herværende Haandværkere og Arbeidsfolk have derved fundet Beskjæftigelse og Underholdning. Da dette Skibs Bygning kunde ansees, saa at sige, som Skibsbyggeriets Debut her paa Stedet, thi hidtil indskrænkede det sig næsten udelukkende til Reparationer og Bygningen af de fladbundede Flod skibe, saa vakte det Jndvaanernes særdeles Jnteresse, og Skibsbyggepladsen blev til en stadig Spadsergang for Folk, der glædede sig ved at see hvorledes Værket fra Straakjølen af heldig skred frem under en kunsterfaren Veiledning. Nu priser Værket Mesteren. Jgaar Formiddags Kl. 9 løb Briggen, der er kaldet, Cimbria, lykkelig af Stabelen, under Kanonernes Torden, en Tusch af blæsende Jnstrumenter og den, uagtet Regn veiret, meget talrigt forsamlede Menneskemasses lydelige Jubel. Briggen ligger nu stolt paa Vandet, ventende sin yderligere Fuldendelse hvorefter dens Fører, Capt. Wippel, der har overværet dens Fuldendelse, endnu i dette Efteraar skal gjøre en Reise med den og lade den kobberforhude. Siden er den bestemt til Fart paa Amerika. (Rand. Av.)
Aalborg Stiftstidende, 1838-08-31
Til de forestaaende Væddeløb her ved Byen, paa næstkommende Mandag og Tirsdag, er der allerede indtruffen ikke faa Heste, hvoriblandt 6 Fuldblods; saa at der rimeligviis denne Gang vil blive meere Concurrence, end tidligere. (S. Bl.)
Aalborg Stiftstidende, 1838-08-31
Efter et Par Dages Opholdsveir, hvorved en Deel Rug blev kjørt ind, er det igaar og idag atter faldet i med den fatale Regn, der er saa nedslaaende for Landmandens Haab. Man tilraader andenstedsfra at henføre Hakkelsemaskiner, under Bedækning, paa Marken ved Siden af Kornet, og dermed saa hurtigt som muligt afskære Axet fra Straaet, hvorefter hiint i Sække bringes hjem og tørres ved kunstig Varme, eller ved Lufttræk paa Loftet a. Her i Egnen vides ikke dette Middel endnu at være anvendt; skjøndt det dog nok turde være Forsøget værdt. (S. Bl.)
Aalborg Stiftstidende, 1838-08-31
Aalborg, 31te August. Hr. Conferentsraad Ørsted har, efter i Onsdags at have bivaanet en Fete hos den Stænderdeputerede, Auditeur Roulund paa Store=Restrup, igaar atter forladt os og er retourneret til Viborg.
Aalborg Stiftstidende, 1838-08-31
Af en Deeltager i Festmaaltidet paa Compagnihuussalen den 28de D. ere vi anmodede om at supplere den os meddeelte Beretning med følgende under Samme ligeledes udbragte Toaster: "For Hs. M. Dronningen og den hele kal. Familie, ved Stænderdeputeret, Agent Nielsen for en langvarig Fred i Danmark, saa vi Alle i dens Skygge, glade tunne boe og bygge, ved Kjøbmand Bøggild, for en stedsevarende god Forstaaelse mellem de 3 nordiske Riger, Consul Sødring, for at den Spire, som ved Stænderinstitutionen er nedlagt i Danmark, maa voxe til et frodigt Træ og bære ønskelige Frugter, ved Auditeur Roulund, for de unge Piger, ved Lieutn. v. Schindel, for Konerne", ved Major Prinzen og Stænderdeputeret, Propr. Nyholm; for Sildfiskeriernes Opkomste, ved Bye og Herredsfoged Lynge.
Aalborg Stiftstidende, 1838-08-31
Handels- og Skibsefterretninger. Jfølge en Beretning i Dagen, fra Omegnen af Kjøbenhavn vil Sandsynligviis Rughøsten der i det Hele blive middelmaadig af Qvantitet og maadelig af Qvalitet. Af Havre og Byg er Noget høstet, men Mere endnu uhøstet. Det Høstede vil være udsat for megen Fare, hvis Veiret ikke meget snart bedrer sig. Begunstiges derimod dette blot nogenlunde, ville disse Sædearter, endnu kunne give et godt Product baade i Qvantiteten og Qvaliteten. Straaet derimod er, som en følge af det kolde og tørre Foraar, noget kort, og dette er atter ikke uvigtigt efter tvende saa fodertrange Aar og under en saa ugunstig og slet - og forøvrigt ikke engang endnu tilendebragt - Hohøst, som indeværende Aars. Af Ærter ere de saa tidlige, som dyrkes der i Egnen, slet indhøstede og for en meget stor Deel tabte paa Marken og spirede. De sildigere derimod staaer imidlertid, ligesom Vikkerne, i det Hele sluttede og godt, men de formodes at ville give mindre Kjærne, end Straa. Hveden er ogsaa i det Hele langt tilbage. Dens Høst vil blive sildig, og den tegner ligeledes kun middelmaadigt. Kartofler og Kaalrab i synes derimod at love en riig Høst, forsaavidt de ikke staae paa alt for side Jorder. Veiret er endnu stedse ligenedligt og fugtigt. Caroline Cilie Pauline, Capt. Jørgensen, bestemt til Aalborg, er den 25de de, gaaet i Havn ved Curhaven. Capt. Brockdorff. med Galeasen, Jnger Christiane, liggeni Altona under Ladning til Lemvig, Nykjøbing og Skive. Fredr. og Marie", Capt. Dæm, af og fra Aalborg, den 19de ds. og Haabet", Capt. Pedersen, fra Thisted, den 17de de ankomne til Bolderaa (Riga).
Aalborg Stiftstidende, 1838-08-31
Det paa Tidslerne strandede Fartøi, som er kommet indtil Gothenborg, er det franske Fregatskib Courageur, fra Havre til Petersburg bestemt med 100 Baller Bomuld, Gummi, Champagne o. s. v. Masterne ere kappede og Skibet sunket til Rælingen. Den største Deel af Ladningen troede man vilde blive bjerget.
Aalborg Stiftstidende, 1838-08-31
Reisende. Ank. (hos Brünes); Kammerherre Juul og Grosserer Christian Holm f. Kbh.; Proprr. Skibsted f. Brat skov og Conradsen f. Nørlund; Lieutn. Vinding m. Søn f. Livs(hos Petersen). Komd. Bordier og Schmuck f. Hamb.; Handels bogh. Richter f. Helsingør, Kbd. Abel f. Frederikshavn; Ritmester v. Faber f. Rand.; Fuldm. Møller f. Kbhvn.; Forvalter Strange f. Kokkedal; Proc. Petersen f. Duegaard; Forpagte Lund f. Hjermitslevgaard; Propr. Rentofft f. NørberggaardFuldm. Colding f. Aagaard. Endv. ank. med Daqv. F. Aarh.: Fuldm. Møller; Frøken Møller. F. Rand.: Krigsr. Treschow; Handelsbet. Kelp; Md. Thanning; Jfr. Thanning; Student Rømler. F. Hobro: Jfr. Seerup.
Aalborg Stiftstidende, 1838-08-31
Døde. Bredstedt: Enkefru Leisner, f. Cliver, 75 A.
Aalborg Stiftstidende, 1838-08-31
Glückstadt: Geheimeconferentsraadinde v. Schlanbusch, fo v. Sehestedt, 80 A. Altona: Carl Hein. Fickbogen, 64 A. Varmbeck. I. A. Fellhaum, 68 A.